Diari Oficial de la Generalitat Valenciana


Sumari del DOGV 6502, del 14-04-2011 (2011/4076)

Notificació de la sentència dictada en el judici de divorci contenciós número 372/2010.
---------------------------------------------------------------------------------------

### Dades del document

Número de DOGV
:   6502

Data del DOGV
:   14-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4076


Organisme emissor
:   Jutjat de Primera Instància Número 5 de Sueca

Tipus de document
:   Edicte

Notificació de la sentència dictada en el judici de divorci contenciós número 372/2010. [2011/4076]  
Divorci contenciós 000372/2010  
Part demandant: Antonio José Arnal Llorens.  
Part demandada: Yanney Pérez González.   
Sobre: divorcis no consensuats.   
En el judici a què es fa referència s'ha dictat la resolució que té el text que, literalment, és com segueix:  
«Sentència número 2010  
Sueca, 21 de setembre de 2010  
Lucía Mayordomo Luján, jutgessa titular del Jutjat de Primera Instància número 5 de Sueca, he vist les actuacions d'aquest judici de divorci seguides en aquest Jutjat amb el número 372/2010, sent-ne part demandant Antonio José Arnal Llorens, que ha actuat representat pel procurador el senyor Beltrán Soler i dirigit de lletrat, contra Yanney Pérez González, en rebel·lia, i en consideració als següents:  
I. Antecedents de fet  
Primer. En data 23 d'abril de 2010, Antonio José Arnal Llorens va presentar demanda de divorci contra Yanney Pérez González, que por torn de repartiment va correspondre a aquest Jutjat i en la qual demanava la dissolució del matrimoni, per causa de divorci, amb l'adopció de les mesures patrimonials i personals que consten en la corresponent pètita, les quals es consideren reproduïdes per economia processal.   
  
Segon. Admesa a tràmit la sol·licitud formulada mitjançant la interlocutòria de data 10 de maig de 2010, es va traslladar la demanda, al demandat, per un termini de 20 dies hàbils, als efectes de contestar i de comparéixer, de conformitat amb l'article 496 de la Llei d'Enjudiciament Civil en relació amb l'article 750 del mateix cos processal.   
  
Tercer. Mitjançant la provisió de data 23 de juny de 2010, i atés que la demandada Yanney Pérez González no ha comparegut en les actuacions, dins del termini per a contestar la demanda, d'acord amb l'article 496.1 de la Llei d'Enjudiciament Civil, se l'ha declarada en situació de rebel·lia processal. Les actuacions han seguit el seu curs i s'han citat les parts a una compareixença, de conformitat amb l'article 770.3 de la Llei d'Enjudiciament Civil.   
Quart. A l'acte de la compareixença es va personar Antonio José Arnal Llorens, a través de lletrat i procurador, i no ho va fer de forma deguda el demandat, malgrat haver estat advertit oportunament per a això en les anteriors resolucions, per la qual cosa se'l va considerar no personat. La compareixença es va celebrar sols amb la part actora, Antonio José Arnal Llorens.   
Cinqué. A l'acte de la vista, després de ratificar-se el demandant en la seua demanda, es va practicar la prova que consta en les actuacions, documental.  
Finalitzat l'acte de la vista, van restar les actuacions concluses per a sentència.  
Sisé. En la tramitació d'aquest judici s'han observat les prescripcions legals.  
II. Fonaments jurídics  
Primer. Fets provats.  
Del que ha al·legat l'actora i del resultat de la prova practicada, es considera suficientment acreditat el següent:  
1. Que Antonio José Arnal Llorens i Yanney Pérez González, van contraure matrimoni de forma civil en data 5 d'octubre de 2009, a la localitat de Playa Ciudad de La Habana (Cuba), inscrit al Registre Civil del Consolat General d'Espanya a l'Havana, sense que hi haja descendència d'aquesta unió.   
2. El domicili a Espanya va ser a l'avinguda de la Loteria, número 27, 16a, de Sueca.   
Segon. Concurrència de causa legal.   
En conseqüència concorre la causa de divorci establida en l'article 86 del Codi Civil, i per això cal estimar la demanda pel que fa a la dissolució del matrimoni per divorci.   
Tercer. Mesures inherents a la sentència de divorci.  
Article 102 del Codi Civil: «Admesa la demanda de nul·litat, separació o divorci, es produeixen, per ministeri de la llei, els efectes següents: [...]  
1. Els cònjuges podran viure separats, i cessa la presumpció de convivència conjugal.  
2. Queden revocats els consentiments i poders que qualsevol dels cònjuges haja atorgat a l'altre.   
Així mateix, llevat d'un pacte en sentit contrari, cessa la possibilitat de vincular els béns privatius de l'altre cònjuge en l'exercici de la potestat domèstica.   
A aquests efectes, qualsevol de les parts podrà instar l'oportuna anotació al Registre Civil i, si s'escau, en els de la propietat i mercantil.   
  
Pel que fa a la resta de coses, no s'ha de disposar res ja que la part demandant sol·licita que no tinga cap altre efecte el divorci de Yanney Pérez González, en vista de les circumstàncies exposades en el fonament anterior.   
Quart. Costes processals.   
I, finalment, no es fa imposició expressa de costes atés l'especial caràcter de la matèria sobre la qual versa el procés, necessari per a aconseguir la dissolució del matrimoni en plena regla, màximament quan no s'ha posat de manifest que cap dels litigants haja actuat en aquest amb temeritat o mala fe.  
Cinqué. Recursos.  
Article 455 de la Llei d'Enjudiciament Civil: [...] 1. Les sentències dictades en tota classe de judici, les actuacions definitives i aquelles altres que la llei expressament assenyale, seran apel·lables dins del termini de cinc dies [...] 2. Coneixeran dels recurs d'apel·lació: [...] 2. Les audiències provincials, quan les resolucions apel·lables les hagen dictades els jutjats de primera instància de la seua circumscripció».  
Vistos els preceptes legals esmentats concordants i tots altres que hi són aplicables de forma general,   
Dispositiva   
Estime la demanda de divorci formulada pel procurador el senyor Beltrán Soler, en representació d'Antonio José Arnal Llorens contra Yanney Pérez González, i declare dissolt per divorci el matrimoni celebrat entre ambdós, sense que es fixe cap mesura econòmica ni d'una altra índole entre els esposos. Així mateix, s'hi produiran els efectes legals derivats de la dissolució del vincle matrimonial, així; els cònjuges podran viure separats i cessa la presumpció de convivència conjugal, queden revocats els consentiments i poders que qualsevol dels cònjuges haja atorgat a l'altre i també, tret de pacte fet en contrari, cessa la possibilitat de vincular els béns privatius de l'altre cònjuge en l'exercici de la potestat domèstica.   
Tot això, sense fer declaració de costes.   
Notifiqueu aquesta resolució a les parts i feu-los saber que contra aquesta hi poden formular un recurs d'apel·lació davant l'Audiència Provincial, que, si escau, s'haurà de presentar en aquest Jutjat en el termini dels cinc dies següents als de la notificació.   
Una vegada que siga ferma aquesta sentència, expediu-ne una testimoniança que es remetrà al registre civil on conste inscrita la celebració del matrimoni, a les finalitats que pertoque.   
Expediu i uniu una testimoniança d'aquesta resolució a les actuacions, i incloeu-ne l'original en el llibre de sentències d'aquest Jutjat.   
Aquesta és la meua sentència, que pronuncie, mane i firme.   
Publicació. La resolució anterior l'ha llegida i publicada la jutgessa que la ratifica, mentre estava celebrant audiència pública en el dia de la seua data; en done fe».  
Diligència. Seguidament s'expedeix una testimoniança de la sentència anterior, que resta unida a les actuacions originals. En done fe.  
Atés que es desconeix el domicili o la residència actuals de la part demandada, mitjançant la provisió de 23 de juny de 2010, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència.  
  
Sueca, 21 de setembre de 2010.- La secretària judicial: Rosa María Pérez Martí.